- Vi har problemer med at grupperinger af anden etnisk herkomst tager til Silkeborg og laver ballade, siger politiet efter groft pizza-overfald, men hvad siger du?

- Det er sørgeligt, at sådan noget sker i vores dejlige land.

- Jeg har den mening, at hvis andre af 'anden etnisk herkomst' ikke kan tolerere vore tratisioner, vores kultur, så er det det forkerte land, de er kommet til.

- Så må de jo rejse til et land som passer til deres tratisioner og kultur.

Muslimsk patrulje: Nul druk i vores bydel

Spiser du svinekød? 'Ja' - slask

Sådan skriver Jimmy (nærmest ordret) på MJA s(MidtJyllandsAvis) Facebook i en af de 25 reaktioner, der er kommet til de tæsk, et pizzaspisende par på 23 og 24 år fik søndag morgen i Nygade i Silkeborg. Parret sad - ifølge avisen, der citerer moderen til manden - og nød en pizza, da en ung mand pludselig spørger, om de spiser svinekød.

Læs historien 'Pizza-spisende par overfaldet af bande' på MJA her.

Lige før man bliver nødt til at starte til selvforsvar

'Ja', svarer pigen, der derefter får et slag på venstre side af hovedet. Drengen får endnu flere slag, da han prøver at stoppe de nu 5-6 unge mænd, der har set sig vrede på deres pizza med svinekød - og det tager ifølge hans mor 3 timer for personalet på skadestuen, at lappe ham sammen.

- Godt vi ikke bor på Nygade mere, skriver Mette R i en anden Facebook-kommentar:

- Det er sgu lige før man bliver nødt til at starte til kampsport/selvforsvar alligevel for at kan forsvare sig selv i det danske samfund.

- Nu må man fandme heller ikke sidde og spise sin pizza i fred, bare fordi der er skinke på, og Robert T skriver:

Muslimsk Patrulje på bøsse-jagt: To anholdt

- Rygter går at der er mere vold og optræk til det i byens natteliv...

Skal vi have overvågning i gaden?

- Er vi nået til overvågning af gaden så folk kan genkendes hurtigt, hvis der er ballade, spørger Robert.

Politiet bekræfter, at man efterforsker sagen - blandt andet skal man se noget videovervågningsmateriale igennem - og at der er problemer med grupperinger, der kommer til Silkeborg fra Århus, Viborg og Herning:

Politiet: Det er uhyggeligt

- Der er tale om et groft overfald, når flere personer går sammen om at tæske andre på den her måde.

- Jeg kan kun give moderen ret i, at det er uhyggeligt, det her, siger politiassistent Flemming Just til MJA.

Men hvad siger du? Skal der videoovervågning i Nygade i Silkeborg?

Se også: Dreng får tæsk fordi han kan lide svinekød

I maj måned sidste år kunne den svenske avis Smålandsposten fortælle om en beboer på et ungdomshjem, der havde fået tæsk, fordi han havde fortalt de andre beboere, at han kunne lide flæskekød. Det var den en del svenskere, der ikke brød sig om at læse: